BASES CONVOCATORIA AXUDAS PARA O APOIO Ó ESTUDO
ADMINISTRACIÓN LOCAL — Municipal — Rosal, O (Subvencións, 04/10/2016)

A Constituación Española, no seu artigo 39 establece a obrigatoriedade dos poderes públicos de asegurar a protección social, económica e xurídica da familia. A Lei 7/1985, Reguladora das bases de réxime local, modificada pola Lei 27/2013, de 27 de decembro, de racionalización e sostenibilidade da administración local, apoia o feito de que o Concello do Rosal ten competencias en materia de avaliación e información de situación de necesidade social e atención inmediata a persoas en situación ou risco de exclusión social. A Lei 13/2008, do 3 de decembro, de Servizos Sociais de Galicia, no Título VII ocúpase da atribución de competencias ás administración públicas de Galicia en materia de Servizos Sociais, estructurándoas en dous niveis: Xunta de Galicia e entidades locais, que deberán actuar conforme os principios de coordinación e cooperación. O artigo 11º establece as funcións dos servizos sociais comunitarios básicos, entre outras, a atención das situación individuais e a participación na xestión das prestacións económicas. A Lei 3/2011, do 30 de xuño, de apoio á familia e a convivencia de Galicia recoñece á familia como una estrutura básica da sociedade e ámbito natural de desenvolvemento da persoa, regulando a obriga que os poderes públicos da Comunidade Autónoma de Galicia teñen de apoiar as familias e os seus membros, e en especial os nenos e nenas e os e as adolescentes. A Lei 1/1996, de 15 de xaneiro da protección xurídica do menor, no seu artigo 11 fala de que as administración públicas facilitaran aos menores a asistencia axeitada para o exercicio dos seus dereitos e para isto articularán políticas integrais e compensatorias encamiñadas ao desenvolvemento da infancia, e a correxir as desigualdades Sociais. Constitúe o obxecto das presentes bases convocar axudas para a adquisición de material escolar, destinadas a familias que se atopen nunhas condicións socio-económicas menos ventaxosas. Entendendo como material escolar todo aquel necesario para o normal desenvolvemento da actividade educativa (libros, cadernos, bolígrafos, material de debuxo, material de plástica, elementos necesario s para a asignatura de música…) Como obxectivos específicos establécense os seguintes: A situación persoal e económica das familias con fillos escolarizados é a condición fundamental da concesión destas axudas atopándonos nun dos supostos previstos no artigo 30.7 da Lei Xeral de Subvencións 38/2003 de 17 de novembro. Estas axudas outorgaranse de acordo aos principios de publicidade, concorrencia e obxectividade. Publicarase un anuncio da presente convocatoria no BOP de Pontevedra e o texto íntegro publicarase na páxina web do Concello do Rosal e no taboleiro de anuncios. O crédito destinado ao financiamento destas axudas ascende como máximo a 900 euros, con cargo á partida 32600 48. As subvencións que se outorguen o amparo da presente convocatoria serán compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacionais, da Unión Europea ou de organismos internacionais, sen prexuízo de que o importe das subvencións en ningún caso poderá ser de tal contía que, aisladamente o en concorrencia con outras subvencións, axudas, ingresos ou recursos, supere o custe da actividade subvencionada 5.1. Poderán ser beneficiarios/as destas axudas, os/as alumnos/as que no curso académico 2016/2017 vaian cursar estudos de Educación Infantil, nos centros educativos do Concello do Rosal, e aqueles alumnos que por motivos de proximidade (Sanxián e Portecelo), estando empadroados no Concello do Rosal teña asignado un centro educativo do concello de Oia.5.2. Poderá solicitar estas axudas para a adquisición de material escolar a nai, o pai ou titor/a legal dos/as alumnos/as que reúnan os requisitos para ser beneficiarios/as das mesmas. Poderán beneficiarse destas axudas aquelas familias que á finalización do prazo de presentación de solicitudes, cumpran os seguintes requisitos: Para a concesión desta axuda terase en conta o número de membros e os ingresos familiares, partindo do salario mínimo mensual consignado para o ano 2016 (SMI= 655,20 euros). O total dos ingresos mensuais da unidade familiar tomando como referencia os seis primeiros meses do ano 2016, non poderá superar estas cantidades: *Sumar todos os ingresos dos seis primeiros meses do ano e dividir entre 6. Considéranse ingresos da unidade familiar os ingresos globais da unidade familiar. Terán a consideración de ingresos os de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, industriais, agrarias, deportivas e artísiticas, tanto de carácter fixo como eventual e outras. Tendo en conta que as axudas están destinadas a familias con dificultades socioeconómicas, as solicitudes que cumpran os requisitos, valoraranse segundo os seguintes criterios: ingresos da unidade familiar en función do número de membros, e problemática social. Establecerase unha listaxe de expedientes de maior a menor puntuación, concedéndose axudas ata o límite orzamentario establecido. A efectos de acreditar o cumprimento dos requisitos previstos na presente convocatoria considérase que forman parte da unidade familiar no momento de presentar a solicitude: As/os solicitantes das axudas presentarán as súas solicitudes a través do Rexistro Xeral Municipal do Concello do Rosal, ou por calquera dos procedementos establecidos no artigo 38.4 da Lei 30/1992 do 26 de novembro de réxime xurídico das administracións públicas e do procedemento administrativo común na súa redacción dada pola Lei 4/1999 do 13 de xaneiro. O prazo de presentación das solicitudes permanecerá aberto 15 días naturais dende o día seguinte á publicación destas bases no BOP de Pontevedra. No caso de que a documentación sexa incompleta requirirase á persoa solicitante para que a complete nun prazo de 10 días, sendo arquivado o expediente en caso de non presentala. A contía das axudas será por un importe único de 30 euros por neno/a escolarizado/a. O procedemento de concesión das axudas co límite do crédito dispoñible, será en réxime de concorrencia competitiva e concederase segundo a orde de puntuación acadada atendendo aos seguintes criterios, ata a contía máxima establecida na base terceira. No suposto de igualdade na puntuación final entre solicitantes, establecerase a seguinte orde de prioridade: No suposto de que o número de solicitudes que reúnan os requisitos esixidos supere o importe destinado ás mesmas, darase prioridade ás daquelas familias que obteñan unha maior puntuación segundo o baremo. O órgano instrutor será a Educadora Familiar do concello do Rosal encargada de instruír e tramitar os expedientes. Revisados os expedientes e completados, se é o caso, remitiranse á Comisión de Valoración que elaborará a proposta de concesión das axudas. A Comisión de Valoración estará integrada por: A Comisión de Valoración emitirá un informe no que se concrete o resultado da avaliación, e elevarase á Alcaldía para a aprobación definitiva das axudas. O órgano instrutor notificará ás persoas beneficiarias a concesión da axuda mediante notificación no enderezo que conste na solicitude e publicación no taboleiro de anuncios do Concello. A resolución recaída neste procedemento pon fin á vía administrativa e contra ela poderá interpoñerse recurso potestativo de reposición, no prazo dun mes contado a partir do día seguinte á notificación da resolución ante o mesmo órgano que a ditou ou ser impugnada directamente ante a orde xurisdiccional contencioso-administrativa, no prazo de dous meses, contados a partir do día seguinte ao da notificación da resolución. No caso de resultar denegadas farase constar algúns dos seguintes motivos. O pagamento realizarase mediante transferencia bancaria no IBAN entregado polo/a solicitante, sempre que a factura presentada cubra ou supere o 100% do importe da axuda. En ningún caso emitirase pago por importes inferiores ao total da axuda. Contra as resolucións administrativas que se adoptan na súa execución das presentes bases poderá interpoñerse, potestativamente, recurso de reposición perante o órgano que a ditou no prazo dun mes, dende a notificación da resolución. Entenderase desestimado si trascorre outro mes sen contestar; neste caso poderá interpoñerse recurso contencioso-administrativo perante o Xulgado do Contencioso Administrativo tal como prevé o artigo 8 da Lei 29/1998, de 13 de xullo, reguladora da Xurisdicción contencioso-administrativa, no prazo de dosu meses. De acordo co disposto na Lei Orgánica 15/1999, do 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello do Rosal, con domicilio en Praza do Calvario nº1, O Rosal – Pontevedra, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consentes expresamente o seu tratamento coa finalidade de levar a cabo a tramitación deste procedemento. A presente convocatoria rexerase polo establecido nas normas básicas da Lei Xeral de Subvencións e da Lei de Subvencións de Galicia sobre causas de invalidez (artigo 36 LXS e 32 LSG), causas e réxime de reintegro das subvencións (artigo 37 LXS e 33 LSG), réxime de infraccións e sancións en materia de subvencións e, en xeral, con carácter pleno ou supletorio, no non previsto, a lei de subvencións e o seu regulamento de desenvolvemento, RD 88712006, de 21 de xuño; a lexislación básica do Estado de réxime local; a Lei 9/2007 de subvencións de Galicia; as bases de execución do orzamento do Concello do Rosal para o ano 2016; as restantes normas de dereito administrativo e, no seu defecto, as normas de dereito privado. O Rosal, a 25 de agosto de 2016.